২০১৩–১৪ নিউজিল্যান্ড ক্রিকেট দলের শ্রীলঙ্কা সফর
নিউজিল্যান্ড জাতীয় ক্রিকেট দল ১০ থেকে ২১ নভেম্বর, ২০১৩ তারিখ পর্যন্ত শ্রীলঙ্কা সফর করে। সফরে দলটি ৩টি একদিনের আন্তর্জাতিক ক্রিকেট খেলাসহ ২টি টুয়েন্টি২০ আন্তর্জাতিকের সিরিজে শ্রীলঙ্কান দলের মোকাবেলা করে। কিউই দলের নিয়মিত অধিনায়ক ব্রেন্ডন ম্যাককুলাম ও সাবেক অধিনায়ক রস টেলর দলের বাইরে অবস্থান করেন। মূলতঃ তারা সামনের ওয়েস্ট ইন্ডিজ ও ভারত জাতীয় দলের বিরুদ্ধে টেস্ট খেলায় অংশগ্রহণের জন্যে বিশ্রাম নিয়েছেন। এর ফলে কাইল মিলসকে নিউজিল্যান্ড দলের অধিনায়কের দায়িত্বভার দেয়া হয়েছে।